ოთარ გაბელია

ოთარ გაბელია (დ. 24 მარტი, 1953, ზუგდიდი, საქართველოს სსრ) — ქართველი და საბჭოთა ფეხბურთელი, მეკარე. სათამაშო კარიერის დასრულების შემდეგ — ფეხბურთის მწვრთნელი. სხვადასხვა დროს იცავდა ზუგდიდის „დინამოს“, სოხუმის „დინამოს“, ქუთაისის „ტორპედოს“, თბილისის „დინამოსა“ და საბჭოთა კავშირის ეროვნული ნაკრების ღირსებას. საბჭოთა კავშირის ჩემპიონი (1978), ვიცე-ჩემპიონი (1977) და ბრინჯაოს პრიზიორი (1981), საბჭოთა კავშირის თასის მფლობელი (1979) და ფინალისტი (1980), ევროპის თასების მფლობელთა თასის (1981) მფლობელი თბილისის „დინამოს“ შემადგენლობაში. საბჭოთა კავშირის სპორტის დამსახურებული ოსტატი (1981). ღირსების ორდენის კავალერი (1998).

საკლუბო კარიერა
ფეხბურთის თამაში დაიწყო 1963 წელს ზუგდიდში მწვრთნელ ვ. ბუკიასთან. თამაშობდა ზუდგიდის „დინამოსა“ (1970–1971) და სოხუმის „დინამოს“ რიგებში (1972–1973). 1974–1976 წლებში იცავდა ქუთაისის „ტორპედოს“ ღირსებას, რომლის შემადგენლობაში პირველი ლიგის საკავშირო ჩემპიონატების 109 შეხვედრაში მიიღო მონაწილეობა. 

1977 წლიდან თბილისის „დინამოს“ რიგებშია. ძირითად შემადგენლობაში დებიუტი ჰქონდა იმავე წლის 22 მაისს. 1983 წლის სეზონს ქუთაისის „ტორპედოში“ ატარებს. 1985 წლიდან კი კვლავ თბილისის „დინამოს“ ღირსებას იცავს. საფეხბურთო კარიერას 1989 წელს, ამავე კლუბში ასრულებს.

ოთარ გაბელიამ თბილისის „დინამოს“ შემადგენლობაში უმაღლესი ლიგის საკავშირო ჩემპიონატების 271 მატჩი ჩაატარა. ევროპული საერთაშორისო საფეხბურთო ტურნირების ფარგლებში „დინამოს“ ღირსება 32 შეხვედრაში დაიცვა, აქედან 17 — თასების მფლობელთა თასის, 11 — უეფა-ს თასის და 4 — ევროპის ჩემპიონთა თასის გათამაშებაში.

სანაკრებო კარიერა
1979 წლის 21 ნოემბერს საერთაშორისო ამხანაგური მატჩი ითამაშა საბჭოთა კავშირის ეროვნული ნაკრების შემადგენლობაში გფრ-ს ნაკრების წინააღმდეგ.USSR 1–3 West Germany / 21.11.1979 // 11v11.com

 მიღწევები 
 საკლუბო 
  დინამო თბილისი
 საბჭოთა კავშირის ჩემპიონატი
  ჩემპიონი: 1978
  ვიცე-ჩემპიონი: 1977
  ბრინჯაოს პრიზიორი: 1981

 საბჭოთა კავშირის თასი
 File:Cup Winner.png თასის მფლობელი: 1979
 File:Cup Finalist.png ფინალისტი: 1980„შახტიორი“ დონეცკი 2–1 „დინამო“ თბილისი // fc-dynamo.ruShakhtyor Donetsk 2–1 Dinamo Tbilisi // Soviet Union Cup 1980 Сбылось и не сбылось // "Футбол-Хоккей", 17.08.1980Кубковые вершины "Шахтера". Год 1980-й // terrikon.com

 ევროპის თასების მფლობელთა თასი
 File:Cup Winner.png თასის მფლობელი: 1981

 სანაკრებო 
  საქართველოს სსრ ნაკრები

  ვიცე-ჩემპიონი: 1979Сборная Москвы 2–1 Сборная Грузии / Финал

 ინდივიდუალური 
 საბჭოთა კავშირის საუკეთესო მეკარე: 1979ოთარ გაბელია. საქართველოს ყველა დროის ნაკრები // goal.ge
 ლევ იაშინის კლუბის წევრი

ფაქტები

1979 წლიდან ოთარ გაბელია თბილისის „დინამოს“ ძირითადი მეკარე გახდა და საკლუბო კარიერაში ეს სეზონი მისთვის ერთ-ერთ ყველაზე გამორჩეულ სეზონად ითვლება.ტუხაშვილი, გია. დიდი მეკარის იუბილე // lelo.ge

1979 წლის 11 აგვისტოს გაბელიამ საბჭოთა კავშირის თასის ფინალში მოსკოვის „დინამოს“ წინააღმდეგ, მატჩისშემდგომი პენალტების სერიაში სამი 11-მეტრიანი მოიგერია, როდესაც ჯერ მახოვიკოვის, შემდეგ პეტრუშინის და ბოლოს გაზაევის დარტყმული ბურთები აიღო, რითაც თბილისელებს კლუბის ისტორიაში მეორედ მოუპოვა საპატიო ჯილდო.«Динамо» Москва 0–0 (4–5) «Динамо» Тбилиси / 11.08.1979

1979 წელს დაასახელეს საბჭოთა კავშირის საუკეთესო მეკარედ.კარიერა ფრაზებში: ოთარ გაბელია // ლაშა გოდუაძეციტატა: „...საბჭოთა კავშირის საუკეთესო მეკარის წოდება მხოლოდ ორმა ქართველმა მოიპოვა: 1962 წელს სერგო კოტრიკაძემ, 17 წლის შემდეგ კი ოთარ გაბელიამ.“ დაარქივებულია ორიგინალიდან.ყველა დროის ტოპ 20 ქართველი ფეხბურთელი 

იმავე წელს დასახელებული იყო საბჭოთა კავშირის წლის 33 საუკეთესო ფეხბურთელის სიაში.33 лучших футболистов сезона в СССР  // ru.unionpedia.orgსაბჭოთა კავშირის წლის 33 საუკეთესო ფეხბურთელის სიასაბჭოთა კავშირის წლის 33 საუკეთესო ფეხბურთელის სიის შედგენა ხდებოდა საბჭოთა კავშირის საფეხბურთო ჩემპიონატის სეზონის შედეგების მიხედვით 1926 წლიდან არარეგულარულად, ხოლო 1948 წლიდან — ყოველწლიურად (1954 წლის გარდა). თავდაპირველად საუკეთესოებს ავლენდნენ გაზეთები „კრასნი სპორტი“ («Красный спорт»), ხოლო შემდეგ ჟურნალი „ფიზკულტურა და სპორტი“ («Физкультура и спорт»). 1933 წლიდან საუკეთესოთა სიის დამტკიცება ხდებოდა საბჭოთა კავშირის სახალხო კომისართა საბჭოსთან არსებული ფიზიკური კულტურის უმაღლესი საბჭოს, 1938 წლიდან — საბჭოთა კავშირის ფეხბურთის სექციის, ხოლო 1959 წლიდან — საბჭოთა კავშირის ფეხბურთის ფედერაციის მიერ. 1930 წლიდან სია წარმოადგენდა ფეხბურთელთა სამ სიმბოლურ შემადგენლობას იმ მოთამაშეთაგან, რომელთაც მიღწეული სეზონური მაჩვენებლებიდან გამომდინარე აკუთვნებდნენ შესაბამის ნომერს (№ 1, № 2 და № 3). 1928 წელს სიაში შეიყვანეს 44 ფეხბურთელი, ხოლო 1938 წელს — ქვეყნის 55 საუკეთესო მოთამაშე. საბჭოთა ფეხბურთის მთელი ისტორიის მანძილზე 33 საუკეთესო ფეხბურთელის სიაში სულ 616 ფეხბურთელი იყო წარმოდგენილი.

2011 წლის 17 მაისს საქართველოს სპორტისა და ახალგაზრდობის საქმეთა სამინისტროს გადაწყვეტილებით, თბილისის „დინამოს“ მიერ თასების მფლობელთა თასის მოპოვების 30 წლის იუბილესთან დაკავშირებით 1981 წლის თბილისის „დინამოს“ სრულ შემადგენლობასა და სამწვრთნელო შტაბთან ერთად — ოთარ გაბელიას საქართველოს სპორტის რაინდის წოდება მიენიჭა.თბილისის დინამოელებს სპორტის რაინდის წოდება მიენიჭათ

საყოველთაოდ აღიარებულია ყველა დროის ერთ-ერთ საუკეთესო ქართველ მეკარედ.

 ლიტერატურა 














ბიბლიოგრაფია














პერიოდიკა






 რესურსები ინტერნეტში 

 ოთარ გაბელია — საქართველოს ოლიმპიელთა კლუბი
 ოთარ გაბელია — სარბიელი

  თემატური საიტები 
   AFS · Dinamo-Tbilisi.ru · FCDinamo.ge · FootballPlayers.ru · FootballDatabase.eu · FootballFacts.ru · National Football Teams.com · Rusteam.Permian.ru · Sport-Express.ru · Transfermarkt · КЛИСФ
  ლექსიკონები და ენციკლოპედიები
  უნივერსალური ენციკლოპედიური ლექსიკონი · საქართველოს ბიოგრაფიული ლექსიკონი · ბიოგრაფიული ლექსიკონი
  ფოტო
  ციფრული ფოტომატიანე „ივერიელი“ · ქართული სპორტი
  ვიდეო
  ვიზიტი ვეტერანთან · Offside · Dinamo Tbilisi – Liverpool FC · Hamburger SV – Dinamo Tbilisi

კომენტარები

სქოლიო

კატეგორია:დაბადებული 24 მარტი
კატეგორია:დაბადებული 1953
კატეგორია:ზუგდიდში დაბადებულები
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:საქართველოს ღირსების ორდენის კავალრები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:ზუგდიდის ფეხბურთელები
კატეგორია:სოხუმის დინამოს ფეხბურთელები
კატეგორია:ქუთაისის ტორპედოს ფეხბურთელები
კატეგორია:თბილისის დინამოს ფეხბურთელები
კატეგორია:ცოცხალი ადამიანები
კატეგორია:ქართველი ფეხბურთის მწვრთნელები
კატეგორია:თბილისის მერანის მწვრთნელები
კატეგორია:ქუთაისის ტორპედოს მწვრთნელები
კატეგორია:საბჭოთა კავშირის სპორტის დამსახურებული ოსტატები
კატეგორია:საბჭოთა კავშირის ნაკრების ფეხბურთელები